যাই হোক, ভবিষ্যতের কথা বাদ দিয়ে এবার একটু বর্তমানটা দেখে নেওয়া যাক। পরিসংখ্যান বলছে উন্নত দেশগুলোতে প্রতি ১০ জনের মধ্যে ৬ জন চক্ষু চিকিৎসার সুযোগ পান। কিন্তু উন্নয়নশীল দেশ, যেমন ভারতের ক্ষেত্রে ছবিটা একেবারে উল্টো। এখানে ১০ জনের মধ্যে ৬ জনেরই চোখের সমস্যা থাকলেও তাদের কাছে চক্ষু চিকিৎসার ন্যূনতম সুযোগ নেই। ১২০ কোটি জনসংখ্যার নিরিখে এই অসহায় মানুষের সংখ্যাটা বিশাল। তাই চশমা ব্যবসায়ীদের কাছে ভারত হল মুক্তাঙ্গন।